En restauratør fra Hjørring får en bøde, fordi han havde lukket mindreårige ind på beværtning.

Under en rutinekontrol på Cicero natklub og Poolbar i Jernbanegade i Hjørring natten til lørdag opdagede politifolk, at mindreårige var blevet lukket ind på beværtningen. Det viste sig, at der var tre 16-årige og to 17-årige blandt gæsterne. Det fortæller vagtchef hos Nordjyllands Politi, Karsten Højrup Kristensen. De mindreårige blev bortvist og kørt hjem, og deres forældre blev kontaktet af politiet. Ejeren af Cicero kan nu forvente en bøde, fordi han lukkede mindreårige ind på natklubben.